|  |  |
| --- | --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** | |
| Naziv akta o kojem je savjetovanje provedeno: **Nacrt prijedloga Odluke o auto taksi prijevozu na području Grada Varaždina – ponovljeno savjetovanje** | |
| Vrijeme trajanja savjetovanja: Savjetovanje je provedeno u trajanju od 15 dana, odnosno od 12. svibnja 2015. godine pa do dana 26. svibnja 2015. godine. | |
| Cilj i glavne teme savjetovanja | |  |  | | --- | --- | | Cilj provođenja savjetovanja sa zainteresiranom javnošću je upoznavanje javnosti s Nacrtom Odluke o autotaksi prijevozu na području Grada Varaždina te dobivanje mišljenja, primjedbi i prijedloga, te eventualno prihvaćanje zakonitih i stručno utemeljenih prijedloga, primjedbi i mišljenja. | | |  |  | |

|  |  |  |  |  |  |
| --- | --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi primjedba/  prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga | Razlozi prihvaćanja/ neprihvaćanja primjedbe ili prijedloga |
| 1. | **Cameo grupa d.o.o.**  **Zagreb, Radnička cesta 27**  **Taxi Varaždin j.d.o.o.** | članak  4. i 7. | Smatramo da se kvaliteta taksi prijevoza na jednom području može jedino postići liberalizacijom tržišta jer ograničeni broj dozvola nije ujedno i jamstvo kvalitete, stabilnosti i konstantnosti usluge. Na dobroj praksi grada Rijeke i Osijeka, koji maju uređenu odluku grada o autotaksi dozvolama koja je u potpunosti liberalizirana, možemo donijeti zaključke da samo tržište, odnosno potrošaču u konačnici odabiru svoju uslugu i stvaraju, odnosno oblikuju, te unapređuju taksi uslugu. U liberalnim uvjetima tržišta na taxi prijevozniku je da se kvalitetnom i uslugom istakne naspram konkurencije kako bi opstao na istom. Time je moć odabira na strani potrošača, odnosno korisnika. Ograničeni broj dozvola na jednom području može dati lažnu sigurnost taxi prijevozniku koji je ishodovao dozvolu na propisani vremenski period, te se time može „uljuljati“ u prividnu sigurnost i nudit uslugu koja zadovoljava okvire Odluke, dok po drugim segmentima na zadovoljava potrebe tržišta. | ne prihvaća se | Prema podacima Ureda državne uprave u varaždinskoj županiji broj trenutno izdanih licencija je pet puta manji od broja dozvola predviđenih ovom Odlukom, te stoga smatramo da ničim nije ograničena sloboda tržišta. Istovremeno Odlukom je predviđena mogućnost obnove dozvole, a čime se autotaksi prijevoznicima  nudi određena sigurnost u njihovu poslovanju kao i kontinuitet.  Smatramo da će sami potrošači mogućnošću odabira taksi prijevoznika koji zadovoljava njihove potrebe doprinijeti da usluga bude pružena na potrebnom nivou. |

U vremenu trajanja savjetovanja pristigla je jedna primjedba/prijedlog zainteresirane javnosti na Nacrt prijedloga Odluke o izmjenama i dopunama Odluke o uređenju prometa na području Grada Varaždina i to:

* Cameo grupa d.o.o. Zagreb, Radnička cesta 27, Taxi Varaždin j.d.o.o.

KLASA:340-09/14-04/4

URBROJ:2186/01-06-00-15-16